《齐天乐 春雪》
清代·俞绣孙

翠衾昨夜春寒重，朝来顿成凄冷。密护琼窗，轻霏玉屑，疑把梨魂唤醒。

瑶华糁径。怕草色青青，惹人离恨。醉里凝眸，莫教颜色上青鬓。

庭空风力似剪，玉梅休怨寂，飞去相趁。柳未三眠，春无一半，何事杨花成阵。

飞霙弄暝。问谁向东皇，误传芳信。极目天涯，素娥羞避影。

作者简介：俞绣孙，字彩裳，德清人。樾女，仁和赣州知府许祐身室。有《慧福楼幸草》。